google/wiki40b huggingface dataset:
Ostrogrúnska kotlina

Polohopis

Kotlina sa nachádza v centrálnej časti pohoria Vtáčnik, v západnej polovici jeho podcelku Nízky Vtáčnik. Leží v okolí obcí Ostrý Grúň a Kľak, na oboch brehoch riečky Kľak. Ostrogrúnska kotlina susedí na západe s geomorfologickou časťou Vígľaš, východným smerom pokračuje podcelok Nízky Vtáčnik a južne nadväzuje Župkovská vrchovina, čoby časť podcelku Župkovská brázda. 
Zo severu na juhovýchod preteká územím kotliny riečka Kľak, ktorá tu priberá viaceré menšie vodné toky, medzi nimi Vicianov, Mackov a Megov potok. Údolím Kľaku vedie i jediná prístupová komunikácia do kotliny, cesta III/2523, odbočujúca pri Župkove z II/512 (Žarnovica – Oslany).

Chránené územia

Celé územie Ostrogrúnskej kotliny patrí do Chránenej krajinnej oblasti Ponitrie. Osobitne chránenou je prírodná pamiatka Ostrovica, zaberajúca časť bralnatého masívu rovnomeného vrchu, ležiaceho na západnom okraji územia, nad obcou Kľak. Kotlinu obopína veniec hôr a priamo v jej blízkosti sú na západe ešte Klenový vrch (766 m n. m.) a Trvalcov báň (685 m n. m.), na juhu ležiaci Ostrý grúň (584 m n. m.) a na východe Jasenov vrch (583 m n. m.), Hlavatá (703 m n. m.) a Glesggove tále.
Raná egyptčina

Raná egyptčina alebo archaická egyptčina je najstarší známy egyptský jazyk a zrejme aj najstarší textami doložený jazyk na svete vôbec. Trval asi od 3300 pred Kr. do 2700/2600 pred Kr.
Ako "archaická raná egyptčina" sa niekedy označuje raná egyptčina plus Texty pyramíd.
Jazyk je doložený hieroglyfickými nápismi z neskorého preddynastického a skorého dynastického obdobia egyptských dejín. Najstarší doklad egyptského hieroglyfického písma sa objavuje na keramike Nakáda II.
V minulosti sa považoval iba za včasnú fázu starej egyptčiny, ukázalo sa však, že sa od nej dosť odlišuje.
Coutures (Tarn-et-Garonne)

Poloha

Obec má rozlohu 6,9 km². Najvyšší bod je položený 213 m n. m. a najnižší bod 104 m n. m.

Obyvateľstvo

Počet obyvateľov obce je 103 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Národný park Rwenzori Mountains

História

Národný park Rwenzori Mountains bol založený v roku 1991. V roku 1994 bol zaradený do svetového prírodného dedičstva UNESCO pre svoju výraznú prírodnú krásu. Milície rebelov okupovali národný park v rokoch 1997 – 2001. Aj z tohto dôvodu, spolu s neistotou a nedostatkom zdrojov v parku, bola lokalita zaradená medzi rokmi 1999 – 2004 na Listinu Svetového dedičstva UNESCO v ohrození.
Interkontinentálny pohár v bejzbale

Interkontinentálny pohár v bejzbale bolo medzinárodné podujatie národných družstiev v bejzbale, ktoré organizovala Medzinárodná bejzbalová federácia (IBAF). Jeho história siaha do roku 1973, kedy sa v Taliansku uskutočnil prvý turnaj. Do roku 1999 sa organizovalo podujatie s 2-ročnou periodicitou, po roku 2002 sa prešlo na 4-ročný interval. Prebiehalo iba v mužskej kategórii. S rastúcou popularitou podujatia World Baseball Classic sa IBAF rozhodla po roku 2010 túto súťaž už viac neorganizovať. Posledný turnaj sa uskutočnil v roku 2010 v Taiwane. Interkontinentálnemu poháru, rovnako ako ostatným bejzbalovým podujatiam, dominovalo družstvo Kuby, ktoré vyhralo 11 zo 17 turnajov.
Prvé dva turnaje organizovala už neexistujúca Federacion Internacional Beisbol Amateur (FEMBA), ako alternatíva k International Baseball Association – AINBA (terajšia IBAF). Tieto dve medzinárodné organizácie sa v roku 1975 zlúčili, ale podujatie sa neprestalo organizovať a neskôr slúžilo ako testovacie podujatie pred majstrovstvami sveta. Na rozdiel od majstrovstiev sveta, kde sa družstvá museli kvalifikovať, na interkontinentálny pohár boli jednotlivé družstvá pozývané. Aj preto sa na nich niekedy objavili družstvá, ktoré by sa za normálnych okolností na vrcholné bejzbalové podujatie nedostali (napr. Hongkong v roku 2010).
Mœurs-Verdey

Poloha

Obec má rozlohu 13,18 km². Najvyšší bod je položený 213 m n. m. a najnižší bod 161 m n. m.

Obyvateľstvo

Počet obyvateľov obce je 300 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baie-Mahault

Polohopis

Baie-Mahault má rozlohu 46 km².

Obyvateľstvo

Baie-Mahault má 29241 obyvateľov (2009).
Graf vývoja obyvateľstva:
Zdroje: INSEE
Jozef Lenárt

Pôvod a kariéra

Jozef Lenárt pochádzal z robotníckeho prostredia. Vyštudoval strednú chemickú školu a pracoval v Baťových závodoch vo Svite. Od roku 1943 pracoval v ilegálnej Komunistickej strane Slovenska a v roku 1944 sa aktívne zúčastnil SNP.
V rokoch 1946-1947 bol tajomníkom KSS v okrese Poprad a od roku 1947 bol už v ústrednom výbore strany. Od roku 1950 viedol obuvné závody v Partizánskom a v roku 1951 sa už stal námestníkom ministra ľahkého priemyslu.
V roku 1953 nebol znovuzvolený do ústredného výboru strany, no v rokoch 1953-1956 vyštudoval Vysokú stranícku školu KSSZ v Moskve, čo ho predurčovalo na najvyššie politické posty. Po návrate do vlasti sa stal vedúcim tajomníkom krajského výboru KSS v Bratislave. Zároveň sa po štyroch rokoch v roku 1957 opäť stáva členom ústredného výboru KSS, v máji 1958 aj jeho tajomníkom a v júni 1958 členom ÚV KSČ. Ako člen ÚV KSS mal Lenárt na starosti školstvo a propagandu, neskôr dopravu a výstavbu.
V roku 1960 sa stáva členom predsedníctva ÚV KSS a tiež poslancom Národného zhromaždenia. Poslancom NZ a neskôr, od roku 1969, už Federálneho zhromaždenia, zostal až do roku 1990.
V roku 1962 sa Lenárt stal predsedom Slovenskej národnej rady a v roku 1963 predsedom vlády Česko-Slovenska.

Pražská jar a normalizácia

Počas Pražskej jari bol začiatkom roku 1968 Lenárt ako konzervatívny politik (spojený s Novotného krídlom strany) odvolaný z postu predsedu vlády a nahradený proreformným Oldřichom Černíkom. O jeho obratnosti v rámci vnútrostraníckeho boja svedčí fakt, že napriek tomu zostal po celý rok 1968 tajomníkom ÚV KSČ.
Po okupácii vojskami piatich armád Varšavskej zmluvy 21. augusta 1968 Lenárt žiadal spoločne s Biľakom, Indrom a Kolderom prezidenta Svobodu o vytvorenie robotnícko-roľníckej vlády. Prezident Svoboda však takýto návrh, v čase, keď boli legálni predstavitelia vlády internovaní okupačnými vojskami, neakceptoval.
Lenárt sa jednoznačne postavil na stranu normalizátorov, vedených neskôr pôvodne proreformne vystupujúcim Gustávom Husákom. Vďaka svojmu rozhodnutiu strávil 70. a 80. roky v najvyšších straníckych funkciách - v r. 1970-1989 bol členom predsedníctva ÚV KSČ a zároveň 1. tajomníkom ÚV KSS.

Po roku 1989

Po Nežnej revolúcii v roku 1989 bol Lenárt najprv zbavený všetkých funkcií a v roku 1990 následne vylúčený z KSČ. Pri rozpade Česko-Slovenska si zvolil české občianstvo a žil v Prahe.
V roku 1996 bolo voči nemu vznesené obvinenie z vlastizrady v súvislosti so sovietskou okupáciou v roku 1968. Trestné stíhanie bolo v roku 1997 zastavené, ale po odvolaniach sa skončilo až rozhodnutím Vrchným súdom Českej republiky 26. júna 2003, keď boli obaja stíhaní, Miloš Jakeš i Jozef Lenárt definitívne oslobodení.
Lenárt zomrel v roku 2004 vo veku 80 rokov v Prahe.
Fontcouverte (Aude)

Poloha

Obec má rozlohu 9,97 km². Najvyšší bod je položený 189 m n. m. a najnižší bod 62 m n. m.

Obyvateľstvo

Počet obyvateľov obce je 549 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ceglédsky obvod

Ceglédsky obvod (maď. Ceglédi kistérség) je bývalá administratívna jednotka v Maďarsku v Peštianskej župe. Jeho sídlom bolo mesto Cegléd.
Torfou (Maine-et-Loire)

Poloha

Obec má rozlohu 32,35 km². Najvyšší bod je položený 133 m n. m. a najnižší bod 39 m n. m.

Obyvateľstvo

Počet obyvateľov obce je 2 103 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Super Metroid

Gameplay

Rovnako ako dve predchádzajúce hry, aj Super Metroid je nelineárna 2D akčná hra založená na preskúmavaní rozhľahlých lokácii. Okrem lepšej grafickej a zvukovej kvality mala táto hra mnohé iné vylepšenia hrateľnosti. Medzi tie najväčšie patrí citlivejšie ovládanie, schopnosť strielať do ôsmich smerov a mapa, ktorá zaznamenáva všetky navštívené lokácie. Základné mechanizmy série však boli zachované.
Počas hry hráč získava rôzne nové zbrane a schopnosti, ako napr. ľadový lúč, ktorý dokáže zmraziť nepriateľov, alebo schopnosť odrážať sa počas skákania od stien. Porazení nepriatelia po sebe opäť nechávajú liečivú energiu a muníciu. Systém ukladania hry je rovnaký ako v Metroid II: Return of Samus — hráč si môže uložiť svoju pozíciu v mnohých špeciálnych miestnostiach, ktoré sú rozptýlené po hernom svete.
Super Metroid má tri rôzne konce založené na tom ako dlho hráčom trvalo prejsť hru. Konce sa líšia v pozíciách, v ktorých Samus pózuje, a tiež v tom či v nich má oblečený svoj Power Suit alebo nie. Najlepší z nich sa dosiahne prejdením celej hry za menej než tri hodiny.

Dej

Lovkyňa odmien Samus Aran na začiatku hry rekapituluje udalosti, ktoré sa stali v predchádzajúcich dvoch hrách. Rozpráva o tom, ako na planéte SR388 objavila mláďa Metroida, ktoré ju začalo považovať za svoju matku, a ako toto mláďa odovzdala vedcom Galaktickej federácie na vesmírnej stanici Ceres. Krátko potom, čo zo stanice odišla ale zachytí núdzový signál a vracia sa späť. Samus nachádza stanicu zničenú a všetkých vedcov mŕtvych. Stretáva tam Ridleyho, obávaného vodcu pirátov, ktorý ukradol mláďa Metroida. Samus sa ho pokúša zastaviť, ale je neúspešná a Ridley uteká preč. Na stanici sa aktivuje autodeštrukčný systém a Samus ju rýchlo opúšťa.
Samus vo svojej lodi prenasleduje Ridleyho na planétu Zebes, kde počas preskúmavania jaskýň a podzemných tunelov zisťuje, že piráti zrekonštruovali ich tamojšiu základňu, ktorú Samus dávnejšie zničila. Počas prechádzania rozličnými sektormi stanice bojuje s množstvom nebezpečných tvorov a pirátov, a tiež musí čeliť ich štyrom nebezpečným vodcom, medzi ktorých patrí aj Ridley. Potom, čo ich úspešne porazí sa dostáva do jadra stanice, kde ju napadne mláďa, z ktorého sa už ale stal obrovský dospelý Metroid. Tento Metroid z nej vysaje takmer všetku energiu, no zrazu si uvedomí kto Samus je a uteká preč.
Samus sa zregeneruje, postupuje ďalej a nachádza vylepšenú a nebezpečnejšiu verziu Mother Brain — kybernetický organizmus, ktorý ovláda všetky systémy pirátskej stanice. Samus súboj prehráva, ale tesne predtým ako ju Mother Brain stihne zabiť sa objavuje dospelý Metroid, ktorý jej protivníka napadne, vysáva z neho energiu a tým ho porazí. Metroid potom prevádza všetku nahromadenú energiu na Samus, a tým jej zachraňuje život. Počas celého procesu sa ale Mother Brain stihne reštartovať a zabíja Metroida. Samus ale využije všetku svoju novú energiu na posilnenie svojej zbrane a úspešne Mother Brain zničí. Tým sa aktivuje celoplanetárna autodeštrukcia, a Samus vo svojej lodi rýchlo uteká preč.
Pointre

Poloha

Obec má rozlohu 6,54 km². Najvyšší bod je položený 218 m n. m. a najnižší bod 194 m n. m.

Obyvateľstvo

Počet obyvateľov obce je 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mikión z Boiótie

Mikión (starogr. Μικιων – Mikión) bol v roku 196 pred Kr. víťaz olympijských hier v behu na jedno stadion.
Mikión z Boiótie zvíťazil na 146. hrách v Olympii v behu na jedno stadion. Na olympijských hrách sa beh na jedno stadion (192,27 metra) zaviedol už na prvých hrách, t. j. v roku 776 pred Kr. a zostal jedinou disciplínou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.
La Barben

Poloha

Obec má rozlohu 22,85 km². Najvyšší bod je položený 204 m n. m. a najnižší bod 87 m n. m.

Obyvateľstvo

Počet obyvateľov obce je 701 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Futeau

Poloha

Obec má rozlohu 1,73 km². Najvyšší bod je položený 211 m n. m. a najnižší bod 165 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tréguier (obec)

Poloha

Obec má rozlohu 1,52 km². Najvyšší bod je položený 66 m n. m. a najnižší bod 0 m n. m.

Obyvateľstvo

Počet obyvateľov obce je 2 630 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Perleť

Vznik perly

Perla vzniká z cudzej čiastočky, ktorá sa dostane do vnútra schránky perlorodky alebo aj iného lastúrnika (môže to byť zrniečko piesku alebo malý cudzopasník) a obalí sa perleťou. Prvú vrstvu tvorí konchyolín, ktorý drží pohromade nasledujúce vrstvy perlete. Tieto vrstvy môžu byť nepravidelné a úplne na seba nepriliehajú, a to formuje vzory unikátne pre každú jednu perlu.
Jamie Dornan

Kariéra

Začínam ako model. Pracoval pre značky ako príklad Calvin Klein či Armani. Jeho prvá filmová rola, prišla od režiséry Sofie Coppoly, filmom Maria Antoinetta z roku 2006. V roku 2011, sa pridal k hereckému obsadeniu seriálu Kde bolo tam bolo. V roku 2013 ho viac-menej preslávila postava sériového vraha, ktorý sa vydáva za milujúceho otca a manžela, zo seriálu The Fall. V seriály sa objavil po boku Gillian Anderson a mal tri série. V roku 2015, bol obsadený do úlohy Christiana Greya, do série romantickej drámy so sexuálnym podtónom Päťdesiat odtieňov sivej. V roku 2017 vyšlo aj druhé pokračovanie s názvom Pätdesiat odtieňov temnoty. Vo filme hrá hlavnú postavu spoločne aj s jeho hereckou kolegyňou Dakotou Johnson. V roku 2016, bol nominovaný na cenu Českého Leva za film Operácia Anthropoid, v ktorom si zahral s hercami ako príklad Cillian Murphy či českou herečkou Aňou Geislerovou. Tiež sa zúčastnil aj Medzinárodného Filmového Festivalu v Karlových Varoch.
V roku 2013, sa oženil za britskú herečku Ameliu Warner a majú spolu dve deti.
Apollinaris Patera

Charakteristika

Veľkost základne je 296 kilometrov (iné zdroje uvádzajú veľkosť základne 180 × 280 kilometrov). Na vrcholku sopky je plytký kráter s nepravidelným okrajom, pri ktorom sa predpokladá vznik spojený s explozívnym vulkanizmom. Okrem prejavov explózie, sa tu nachádza aj výlevný vulkanizmus, ktorý vytvoril rozsiahlu výlevnú plošinu v prevažujúcom južnom až juhovýchodnom smere. Vzhľad vulkánu naznačuje, že explozívna erupcie sú staršieho dáta a že výlevný vulkanizmus nasledoval až po explózii vulkánu (skorý hesperian či neskorý noachian). V západnej časti sopky sú viditeľné prejavy sklzov, ktoré napovedajú, že tunajší materiál je tvorený sopečným popolom.
Vek sopky sa odhaduje na 3 miliardy rokov či viac ako 3,5 miliardy rokov. Aj keď sa vypína iba približne 5 kilometrov nad nulovú hladinu Marsu, je vrchol väčšinu času zahalený v mrakoch. Najväčší kráter nachádzajúci sa na vrcholku sopky dosahuje priemeru 80,5 kilometrov s najväčšou hĺbkou okolo 1 kilometru.
Pomenovaný bol v roku 1973 po horúcom prameni nachádzajúcom sa severozápadne od talianskehoo Ríma v oblasti Etrúria.
Na snímkoch je možné pozorovať aj vzťah magmatizmu a ľadu viazaného v pôde. Vďaka uvoľnenému teplu z magmy dochádzalo k roztopeniu podzemného ľadu v regolite, čo viedlo k lokálnym záplavám.
Polícia (televízna relácia)

Vysielanie

Reláciu vysiela vysiela Dvojka, televízna stanica Rozhlasu a televízie Slovenska, podľa aktuálneho programového plánu v stredu (23:35) v premiére a vo štvrtok (16:25) a piatok (06:55) v repríze.
Bessenay

Poloha

Obec má rozlohu 14,01 km². Najvyšší bod je položený 664 m n. m. a najnižší bod 254 m n. m.

Obyvateľstvo

Počet obyvateľov obce je 2 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lignol-le-Château

Poloha

Obec má rozlohu 21,85 km². Najvyšší bod je položený 323 m n. m. a najnižší bod 172 m n. m.

Obyvateľstvo

Počet obyvateľov obce je 203 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vassonville

Poloha

Obec má rozlohu 5,65 km². Najvyšší bod je položený 162 m n. m. a najnižší bod 99 m n. m.

Obyvateľstvo

Počet obyvateľov obce je 410 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štiavničanka

Prameň

Pramení v Nízkych Tatrách na južnom svahu Príslopu (1 104,3 m n. m.) v nadmorskej výške približne 925 m n. m.

Smer toku

Od prameňa až k obci Liptovská Štiavnica tečie smerom na sever, obcou preteká severozápadným smerom. Za obcou (pri miestnom poľnohospodárskom družstve) sa stáča, k obci Štiavnička pokračuje smerom na sever, pričom za touto obcou vytvára oblúk ohnutý na západ a napokon tečie na krátkom úseku znovu na sever.

Ústie

Do Váhu sa vlieva na východnom okraji mesta Ružomberok v nadmorskej výške cca 482 m n. m.
Matt Dallas

Životopis

Narodil sa ako najstarší zo štyroch detí. O herectvo sa začal zaujímať v dvanástich rokoch, keď ho jeho babička zobrala na predstavenie Škaredé káčatko.
V jeho osemnástich rokoch sa presťahoval do Los Angeles. Prvých päť rokov venoval najmä modelingu a len zvoľna prenikal do televíznej tvorby. V roku 2004 hral vo videoklipe amerického rapera Fan_3' a v roku 2005 v klipe „Goodbye My Lover“ Jamesa Blunta.
Zviditeľnil sa v roku 2006 televíznym sci-fi seriálom Kyle XY, v ktorom stvárnil hlavnú postavu stredoškoláka obdareného mimoriadnymi schopnosťami. Seriál zaznamenal tri série a posledná séria bola nedokončená (ukončenie v roku 2009). Bol nominovaný na Cenu Teen Choice Award 2007 v kategórii „Choice TV: Breakout“ a dvakrát po sebe aj na cenu Saturn, v kategórii za najlepšieho televízneho herca (v rokoch 2007 a 2008) a magazín People ho tiež uviedol ako jedného z najsexi mužov roka 2006.
Hral ešte v niekoľkých filmoch, napríklad Vidiecka farma, alebo sa objavil aj v šiestich epizódach seriálu Čarodejnice z Eastwicku. Zahral si aj s herečkou Hilary Duffovou vo filme Príbeh o hľadaní lásky.
Dňa 7. januára 2013 oznámil na sociálnej sieti Twitter zasnúbenie s partnerom, ktorý je hudobník Blue Hamilton. O dva roky neskôr uzavreli manželstvo. Pred Vianocami 2015 spolu oznámili prostredníctvom videa na YouTube adopciu dvojročného syna Crowa.
Baixas

Poloha

Obec má rozlohu 18,91 km². Najvyšší bod je položený 312 m n. m. a najnižší bod 51 m n. m.

Obyvateľstvo

Počet obyvateľov obce je 2 567 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ryšavka tmavopása

Rozšírenie a početnosť

Ryšavka tmavopása obýva východnú a strednú Európu. Severný okraj rozšírenia zasahuje do južného Fínska, severovýchodného Nemecka až po juh Dánska. Na západe prebieha hranica rozšírenia cez západné Česko, Rakúsko a severovýchodné Taliansko na Balkánsky polostrov. V strednej Európe sa stále rozširuje. Východný areál rozšírenia prebieha cez Moldavsko, Ukrajinu a európsku časť Ruska.

Rozšírenie na Slovensku

Zo 429 mapovacích kvadrátov DFS sa celkovo vyskytol v 175 (40,6 % rozlohy Slovenska) v nadmorských výškach 97 – 1 200 m n. m., väčšinou však do 700 m n. m. Súvisle obýva východné a severné Slovensko. Z Maďarska sa šíri na Podunajsko.
Cagnotte

Poloha

Obec má rozlohu 14,68 km². Najvyšší bod je položený 135 m n. m. a najnižší bod 12 m n. m.

Obyvateľstvo

Počet obyvateľov obce je 684 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Julien-le-Vendômois

Poloha

Obec má rozlohu 23,29 km². Najvyšší bod je položený 374 m n. m. a najnižší bod 273 m n. m.

Obyvateľstvo

Počet obyvateľov obce je 267 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antipatros z Milétu

Antipatros (starogr. Αντίπατρος – Antipatros) bol olympijský víťaz v boxe dorastencov v roku 388 pred Kr.
Antipatros, syn Kleinopatra z Milétu, zvíťazil v boxe dorastencov na 98. olympijských hrách. V Olympii sa box (pygmé) dorastencov zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Socha olympionika Antipatra stála kedysi v olympijskej Altide. Ešte v druhom storočí si ju mohol prezrieť cestovateľ a spisovateľ Pausanias, ktorý o tom zaznamenal: „Vedľa sochy Thrasybúla stojí Éliďan Timosthenes, ktorý si odniesol víťazstvo za beh na stadion medzi chlapcami, a milétsky Antipatros, syn Kleinopatrov, ktorý premohol chlapcov - pästných zápasníkov. Syrakúzania, prinášajúci do Olympie obetné dary od Dionysia, sa pokúsili podplatiť Antipatrovho otca, aby prehlásil, že syn pochádza zo Syrakúz. Antipatros si ale ani trochu necenil dary tyrana, sám sa prehlásil za Miléťana a nechal na sochu uviesť milétsky pôvod, a to, že prvý z Iónov venoval do Olympie sochu. Antipatrovu sochu vytvoril Polykleitos... “
Fexhe-le-Haut-Clocher

Obyvateľstvo

Fexhe-le-Haut-Clocher má približne 3 107 obyvateľov (2010).
Klobása

História

Výroba klobás je známa od staroveku. Vyrábali ich starovekí Sumeri, Číňania, Gréci, Rimania a ďalšie národy. Potravina bola vyrábaná najmä z dôvodu trvanlivosti, čo umožňovalo jej dlhodobejšie skladovanie. O tejto potravine písal napr. aj Homér vo svojom diele Odysea, dramatik Epicharmus nazval jednu zo svojich divadelných hier "Klobása". Klobásy boli známe od nepamäti aj na Slovensku, jednak sa na vidieku vyrábali podomácky, jednak ich vyrábali v mestách údenári, ktorí boli od 13. storočia v tom istom cechu s mäsiarmi. Mäso konzervovali nielen údením, ale aj sušením. V mnohých domácnostiach sa najmä v zimnom období údia klobásy podľa tradičných receptúr dodnes.
Kvalita klobás i ostatných údenárskych výrobkov bola vždy starostlivo strážená, za klamanie výrobkov dochádzalo už od stredoveku až k drastickým trestom. Na konci 19. storočia bol vydaný Rakúsky potravinársky kódex, ktorý platil až do roku 1948, kedy bol nahradený štátnymi normami. Všetky tieto predpisy a normy zakazovali pridávať do mäsových výrobkov akékoľvek cudzorodé látky s výnimkou soli, korenia, vody v povolenom množstve pri solení nastrekovaním, vitamínov či minerálnych látok. Začiatkom 90. rokov 20. storočia však boli tieto normy zrušené a na slovenskom trhu sa začali objavovať výrobky deklarované ako párky alebo klobásy, ktoré však obsahujú rôzne náhrady, ako je hydinový separát, škrob, rastlinné bielkoviny, múka, zahusťovadlá, a pod.
Soliskové pliesko

Názov

Názov sa objavuje len v novších turistických sprievodcoch a mapách. Názov je motivovaný Soliskovým hrebeňom.

Turistika

Po  žltej turistickej značke zo Štrbského Plesa okolo Vodopádu Skok na Bystré sedlo.
Frazeologická chyba

Frazeologická chyba je porušenie frazeologickej normy, pri ktorom sa bez príslušného zámeru niečo na frazéme modifikovať zasahuje jej ustálený význam, zmysel jej obraznosti, ustálenosť jej stvárnenia, jej vlastná štylistická hodnota alebo hranice jej kompatibility s kontextom istého typu. Najvýraznejšie sú chyby, ktoré narúšajú význam frazémy alebo povahu jej obraznosti. Takouto chybou bolo, keď sa v nedávnej minulosti z ideologických dôvodov vo frazéme chudobný ako kostolná myš, ktorá je frazeologickým europeizmom, vynechávalo slovo kostolná. Je to komponent, ktorý je kľúčom k pochopeniu obraznosti prirovnania (kostol = holé múry, myš sa tam nemá čoho nažrať, je tam teda veľmi biedna, chudobná) a jeho vynechanie bolo porušením celého obrazu a celkom neurčitým robilo aj celé prirovnanie (mohla tu vzniknúť otázka, prečo je práve myš symbolom chudoby). Iný typ frazeologickej chyby vzniká nefunkčným hromadením synonymických frazém vedľa seba, prípadne nefunkčným spojením frazémy s ekvivalentným lexikálnym prostriedkom. Chybne sa napr. v jednej staršej populárnej piesni spievalo: nerob mi na zlosť, prší, neprší, mám ťa po uši, až nad hlavu, dosť (mať niečoho po uši = mať niečoho vyše hlavy, nad hlavu = mať niečoho dosť). Ak sa uvedené typy porušenia normy robia zámerne, s úmyslom vyťažiť z narušenia normy nejaké ozvláštnenie výrazu, jeho obohatenie, nehodnotia sa ako chyby, sú to funkčné aktualizácie frazém.
Le Verguier

Poloha

Le Verguier má rozlohu 4,28 km². Najvyšší bod je položený 135 m n. m. a najnižší bod 74 m n. m.

Obyvateľstvo

Le Verguier má 228 obyvateľov (2009).
Graf vývoja obyvateľstva:
Zdroje: INSEE
Saint-Germain-au-Mont-d’Or

Poloha

Obec má rozlohu 5,43 km². Najvyšší bod je položený 440 m n. m. a najnižší bod 167 m n. m.

Obyvateľstvo

Počet obyvateľov obce je 2 784 (2009).
Nasledujúci graf zobrazuje vývoj počtu obyvateľov v obci.
Zdroje: INSEE